**Vesa-Pekka Kangaskorpi** (s. 6. toukokuuta 1963 Jyväskylä) on Keskisuomalainen Oyj:n toimitusjohtaja. Hän siirtyi tehtävään eduskunnan kansainvälisten asioiden neuvoksen työstä. Kangaskorpi oli virkavapaalla eduskunnasta, kunnes irtisanoutui tehtävästä 1.9.2011.

Kangaskorpi toimi Keskisuomalaisen konsernihallituksen puheenjohtajana 2002–2010, kunnes silloinen konsernin toimitusjohtaja Arto Tiitinen erotettiin. Kangaskorvesta tehtiin vt. toimitusjohtaja ja valinnan myötä hän siirtyi hallituksen rivijäseneksi (1996–2002, 2010–). Hallituksen puheenjohtajaksi nousi Antero Vesterinen. Keskisuomalainen Oyj:n hallitus nimitti Kangaskorven konsernin vakinaiseksi toimitusjohtajaksi 18.3.2010.

Kangaskorpi on toiminut myös Savon Sanomat Oy:n hallituksen puheenjohtajana 1998–2010. Enson myyntijohtajana hän toimi 1989–1993. Kangaskorpi on myös Keskisuomalaisen suurimpia osakkeenomistajia. Pekka Kangaskorven kuoleman jälkeen maaliskuussa 2020 hänestä tuli yhtiön suurin henkilöomistaja vajaan viiden prosentin omistuksella. Yhdessä siskonsa ja äitinsä kanssa Kangaskorpi omistaa yhtiöstä noin 10 prosenttia.

Kangaskorven isän suku on kotoisin Kangasniemen Läsäkoskelta, jonne Kangaskorven isoisä, venäläissyntyinen Koslov tuli kyläkauppiaaksi. Kaksi Koslovin lapsista suomensi myöhemmin sukunimensä Kangaskorveksi. Koulutukseltaan hän on kauppatieteiden maisteri. Kangaskorpi on avoliitossa ja hänellä on kolme lasta.

Kangaskorpi on Suomen Lehtiyhtymän hallituksen puheenjohtaja, Ilkka-yhtymän hallintoneuvoston jäsen sekä muun muassa Jyväskylän yliopiston varainhankinnan kunniatoimikunnan puheenjohtaja (2010–2011), Nordean ja Laatukeskuksen neuvottelukunnan jäsen, Tietoykkönen Oy:n hallituksen puheenjohtaja, Jyväskylän Messut Oy:n hallituksen jäsen, Sanomalehtien liiton hallituksen jäsen sekä UKK-seuran hallituksen jäsen. Kangaskorpi on toiminut Sanomalehtien Liiton puheenjohtajana vuoden 2014 alusta lukien. Saksan kunniakonsuliksi Keski-Suomeen Kangaskorpi nimitettiin 1.5.2014 lukien. Vuoden 2016 alusta alkaen Kangaskorpi on toiminut Medialiiton (entinen Viestinnän Keskusliitto VKL) hallituksen puheenjohtajana.

Kangaskorpi on ollut Elinkeinoelämän Keskusliiton (EK) hallituksen jäsen vuodesta 2016 lähtien. Työeläkeyhtiö Ilmarisen hallitukseen hänet valittiin maaliskuussa 2021.

Lähteet
-------

1. ↑  Sukupolvien ketjussa *Imatralainen.fi*.  7.5.2013.  Arkistoitu 11.8.2018. Viitattu 15.2.2016.
2. ↑  Lehtipomo luopuu pakastevirastaan *Iltalehti.fi*.  1.7.2011.  Arkistoitu 28.4.2012. Viitattu 15.2.2016.
3. 1 2  Martinmäki, Lauri: Arto Tiitiselle potkut.  *Savon Sanomat*, 13.1.2010, s. 11.
4. 1 2 3  Keskisuomalainen Oyj:n toimitusjohtaja vaihtuu *Savon Sanomat*.  12.1.2010. Viitattu 12.1.2010. [vanhentunut linkki]
5. 1 2  Ihanainen-Alanko, Sini: "Laadukas sisältö ratkaisee".  *Keskisuomalainen*, 19.1.2010, s. 13.
6. ↑  Larsson, Jaana: Kangaskorven suvun miljoonaomaisuus kasvoi onnekkaista tonttikaupoista *Jyväskylän Kaupunkilehti*.  20.1.2010. Viitattu 20.1.2010.
7. ↑  Vesa-Pekka Kangaskorpi Viestinnän Keskusliiton hallituksen puheenjohtajaksi *TS.fi*.  25.11.2015. Viitattu 15.2.2016.
8. ↑  Siljanmäki, Jaana: Vesa-Pekka Kangaskorpi EK:n hallitukseen.  , Marraskuu 2015.  Sanomalehti Keskisuomalainen.